kardosdrur/scandi-wiki huggingface dataset:
Erling Schroeder

Poul Erling Rolf Schroeder (1. marts 1904 på Frederiksberg – 17. oktober 1989) var en dansk skuespiller og sceneinstruktør.

Han blev student i 1923 og cand.phil. i 1924.

Herefter gennemgik han Det kongelige Teaters elevskole og debuterede på teatret i 1925, hvor han var ansat frem til 1927.

Derefter var han knyttet til forskellige teatre, bl.a. Aarhus Teater indtil han vendte tilbage til Det kongelige Teater 1930-1933.

Op gennem 1930'erne optrådte han på Det Ny Teater og Dagmarteatret og fik kort før krigen ansættelse på Duke of York's Theatre i London.

I begyndelsen af krigen fik han engagement på Centralteatret i Oslo, hvorefter han fra 1943-1947 og igen fra 1950-1953 blev direktør for Riddersalen.

Da han forlod Riddersalen var det for at påtage sig jobbet som direktør for et andet teater, nemlig Apollo-teatret, hvor han var leder i årene 1953-1956.

Senere i livet virkede han mere og mere som sceneinstruktør, bl.a. på Det Ny Teater.

Filmografi 
Blandt de film han medvirkede i kan nævnes:

 Han, hun og Hamlet – 1932
 Med fuld musik – 1933
 Københavnere – 1933
 5 raske piger – 1933
 Flugten fra millionerne – 1934
 En lille tilfældighed – 1939
 Sørensen og Rasmussen – 1940
 Jeg har elsket og levet – 1940
 Alle går rundt og forelsker sig – 1941
 En søndag på Amager – 1941
 Som du vil ha' mig – 1943
 Jeg mødte en morder – 1943
 Otte akkorder – 1944
 En ny dag gryer – 1945
 I går og i morgen – 1945
 Lykke på rejsen – 1947
 Tre piger i Paris – 1963
 Og så er der bal bagefter – 1970
 Nu går den på Dagmar – 1972

Eksterne henvisninger 
 
 

Skuespillere fra Danmark
Personer fra Frederiksberg
Selvlysende

Selvlysende er et dansk adjektiv, der anvendes til at beskrive flere forskellige former for luminiscens:
 Fosforescens – Et kvantemekanisk fænomen, hvor en genstand lyser i langt tid efter selv at være blevet belyst. Det udnyttes fx ved selvlysende klistermærker.
 Fluorescens - Ligesom fosforescens, men lyset udsendes næsten samtidig med den oprindelige belysning.
 Kemiluminescens - en kemisk reaktion der udsender lys
 Bioluminescens - kemiluminescens hos biologiske organismer

Kildehenvisninger
Monsun

Monsunen er et kraftigt vejrsystem, der opstår i tropisk klima omkring Ækvator. I områder med monsun falder der fra 6.000 mm til 12.000 mm regn om året. Sommeren i monsunområder kaldes regntid, vinteren kaldes tørtid. Om sommeren blæser vinden fra havet og ind over fastlandet. Om vinteren blæser det fra fastlandet og ud over havet.
Monsunregn skabes i områder, hvor hav og fastland mødes. Da luften over havet er meget fugtig, er den forholdsvis lang tid om at blive opvarmet/afkølet. Om sommeren opvarmes luften af solen i dagtimerne og afkøles i nattetimerne. Imidlertid bliver luften over fastlandet hurtigt afkølet i nattetimerne, og der skabes derfor et lavtryk over fastlandet.
Ved trykudligning opstår der en kraftig vind fra havet og ind over fastland, hvorved den fugtige luft fortættes i den kølige fastlandsluft, hvilket udløser enorme regnskyl. 
Om vinteren er det lige omvendt. Luften over fastlandet bliver hurtigt opvarmet i dagtimerne, hvorved der opstår et højtryk over fastlandet. Dette højtryk udlignes ved, at den lune luft fra fastlandet blæser ud over havet. Vinteren er derfor tør i monsunområder. I monsuntiden bygger Hav-nomaderne uden for Thailand og Myanmars kyst, hytter inde på øerne, for at undgå vind og bølger. Når monsunvinden skifter retning fra sydvest til nordøst, forlader hav-nomaderne deres hytter, og flytter tilbage til deres både på havet.

Eksterne henvisninger 

Klima
Flersprogethed

Et flersproget (multilingval, polyglot) menneske er i bredeste forstand en person, der har kommunikative færdigheder på tre eller flere sprog, enten aktivt eller passivt. Oftest bruges betegnelsen dog kun om mennesker, der har tre eller flere sprog som modersmål. Det kan f.eks. forekomme, hvis forældrene har hver sit modersmål, og familien er bosat i et helt tredje land.

En hyperpolyglot kan 11 eller flere sprog.

Se også 
 Sprognemme
 Tosproget
 Polyglot - en bog, som indeholder samme skrift på flere forskellige sprog

Referencer 

Sprogforskning
Lift

Lift (fra engelsk; på dansk løft) har flere betydninger.

 Et lift
 Det at man får en gratis kørelejlighed, eksempelvis en blaffer eller en kollega, der lige skal med til stationen til fyraften.
 En lift – en løfteanordning:
 Lift (arbejdsredskab) – et arbejdsredskab (oftest selvkørende) med et eller flere led – et alternativ til en stige. Eventuelt ekstraudstyr til en kran.
 Redningslift – en lift som redningskøretøj.
 Lift (læssebagsmæk) – en plade bag på en lastbil til at læsse gods med, eller på en handicapbil, til at løfte en kørestol ind med.
 Lift (skraldebil) – En løfteanordning bag på en skraldebil, der løfter skraldebøtterne op, og tømmer dem.
 Skilift – et skinne- eller wiresystem, der transporterer skiløbere op ad bakken.
 Babylift – Løs kasse i en barnevogn, som barnet lægges i, og som let kan løftes op af barnevognen.
 Lift (framework) – et web-baseret framework, der er skrevet i scala.
 Lift (luftfartselskab) - sydafrikansk luftfartselskab.
 Lift - en Synkope (musik) varant.
 Lift (soft drink) – mærke ejet af Coca-Cola

Se også
 Elevator
Lift (læssebagsmæk)

En lift (også kaldet læssebagsmæk) bruges til at løfte gods fra jorden op i højde med ladet på en lastbil eller varevogn eller gulvet i en minibus til bevægelseshæmmede. Typisk løfter de mellem 750 og 2000 kg.

Liften består af en ramme på køretøjet, hvori man ofte indbygger motordelen. Herpå sidder et antal hydrauliske stempler der påvirker liftpladen. De fleste lifte har i hver side et løftestempel og et vippestempel. Stemplerne er monteret således, at hældningen på pladen er den samme i alle højder, så længe man kun kører op og ned. Liftpladen fungerer oftest helt eller delvist som bagsmæk på bilen. Deraf navnet læssebagsmæk.

Mange lifte har blot ovennævnte udstyr og bruges typisk til distributions- eller handicapkørsel. Andre er opbygget eksempelvis med indbygget vægt, så man kan se hvor mange kilo man læsser af eller på, og andre igen er udstyret med rammer i højden til eksempelvis dyretransport.

Eksempler på producenter

Dhollandia
Hiab
HMF Højbjerg MaskinFabrik
Sörensen
U-lift Backaryd, Sverige
Zepro

Godstransport

de:Heckklappe
World Cup Powerman

World Cup Powerman, som arrangeres af International Powerman Association (IPA), består af en serie langdistance-duathlons. 

Minimumsdistancerne er 10 km løb, 60 km cykling og 10 km løb. 

Afslutningen af serien foregår i Zofingen i Schweiz, hvor distancerne er 10 km løb, 150 km cykling og 30 km løb. 

Det er forbudt at ligge på hjul under cykeldisciplinen, dvs. at man ikke må ligge i læ af andre ryttere.

Ekstern henvisning 
International Powerman Association

Duatlonkonkurrencer
Ulvsund

Ulvsund er farvandet mellem Sjælland og Møn. Den største dybde er ca. 18 m, og farvandet krydses af Dronning Alexandrines Bro.

I Ulvsund ligger bl.a. øerne Langø og Tærø.

Sunde i Danmark
Møn
Vordingborg Kommunes geografi
Østersøen
The Black Dahlia (film)

The Black Dahlia er en amerikansk film fra 2006 instrueret af Brian De Palma. Filmen er baseret på James Ellroys roman af samme navn. Romanen bygger løst på det virkelige og brutale mord på Elisabeth Short, som skete i Los Angeles, Californien i 1947. Det er en af LA Politis største sager nogensinde. Officielt har man aldrig fundet morderens identitet.

Optagelserne startede i april 2005 og fandt sted i Bulgarien og Los Angeles.

David Fincher var oprindeligt personen der skulle have instrueret filmen. Skuespilleren Mark Wahlberg også måtte springe fra projektet, på grund af tidssammenfald med optagelserne til The Italien Job 2. Da Brian De Palma fik instruktørjobbet, fik han i stedet Aaron Eckhart til at spille med i filmen. På musiksiden har der ligeledes været udskiftninger. James Horner skulle have komponeret musikken til filmen, men blev i februar 2006 erstattet af Mark Isham.

Handling 
To detektiver forsøger at opklare mordet på en ung skuespillerinde Elizabeth Short kendt som The Black Dahlia.

Modtagelse 
Der var en blandet modtagelse til Filmfestivalen i Venedig den 31. august 2006, hvor filmen åbnede festivalen.

Medvirkende 
 Josh Hartnett
 Aaron Eckhart
 Scarlett Johansson
 Hilary Swank
 Mia Kirshner

Eksterne henvisninger 
  Filmens officielle website
 

Black Dahlia, The
Black Dahlia, The
Black Dahlia, The
Black Dahlia, The
Film instrueret af Brian De Palma
Berlinkonferencen (1884-85)

Berlinkonferencen i 1884-85 regulerede europæisk kolonisering og handel i Afrika.

Øget interesse blandt europæiske stormagter for at kolonisere Afrika fra slutningen af 1870-erne førte til et ønske om at definere nogle regler for, hvordan kapløbet om Afrika skulle foregå og til at definere deres respektive interesser så langt som muligt. Konkurrence blandt europæiske stater om området ved den nedre del af Congofloden blev det, som førte frem til at arrangere en international konference om afrikanske spørgsmål.

Landene, som var repræsenteret på konferencen, var Tyskland, Østrig-Ungarn, Belgien, Danmark, Frankrig, Storbritannien, Italien, Nederland, Portugal, Rusland, Spanien, Sverige-Norge, det Osmanniske Rige (Tyrkiet) og USA.

Konferencen fandt sted i Berlin den 15. november 1884, og efter langvarige forhandlinger blev generalakten for Afrika undertegnet den 26. februar 1885 af repræsentanter for alle landene, som deltog på konferencen.

Aftalen regulerede følgende punkter:

 Congo-fristaten blev anerkendt som en privat besiddelse tilhørende Congoselskabet.
 De 14 deltagende stater blev enige om handelsfrihed i området ved Congo-bassinet og Malawisøen og øst for dette område syd for den 5. nordlige breddegrad. Det omfattede den nuværende Demokratiske Republik Congo, Republikken Congo, Uganda, Kenya, Rwanda, Burundi, Tanzania og Malawi samt størstedelen af Centralafrikanske Republik, den sydlige del af Somalia, den nordlige del af Mozambique og Angola samt små dele af Gabon, Cameroun, Sudan, Etiopien og Zambia.
 Floderne Niger og Congo blev åbnet for skibsfart.
 Forbuddet mod atlantisk slavehandel blev vedtaget.
 Der blev enighed om det grundprincip, at enhver magt havde ret til en koloni, hvis vedkommende stat var den første til at tage den i besiddelse.

Begrebet «indflydelsessfære» blev første gang brugt i Berlin-aftalen. Selvom blandt andet H.L Wesseling i sine værker fra 1996 og 1997 anfægter, at hinterland-begrebet, eller indflydelsessfæren faktisk blev behandlet på Berlinkonferencen.

Med Berlin-aftalen ophørte selvstændigheden for det meste af Afrika. Koloniseringen blev fuldført 1890-1900.

Se også 
 Afrikas historie
 Imperialisme
 Europas historie

Eksterne henvisninger 

 Salmonsens Konversationsleksikon, 2. udgave, bind XIV (1923), s. 411-412; opslag: Kongokonferencen
 Nordisk Familjebok, 1800-talsutgåvan, bind 20 (1899), sp. 1368-1369; opslag: Kongokonferensen

Europæisk kolonisering i Afrika
Konferencen (1884-85)
Traktater
Begivenheder i 1884
Begivenheder i 1885
I den grønne skov

I den grønne skov er en dansk film fra 1968, et romantisk drama for voksne om to unge mænds problemer med at forstå kærligheden. Hele filmen foregår i Dyrehaven, hvor de to arbejder som hhv. tjener og pianist på Bakkens Hvile. Filmen er udformet som semi-musical i en impressionistisk stil med minimal handling. I en siderolle som velhavende singlekvinde ses Bodil Kjer, hendes første filmrolle siden triumfen i Mød mig på Cassiopeia (1951).

Manuskript Klaus Rifbjerg.
Instruktion Palle Kjærulff-Schmidt.

Medvirkende 
Blandt de medvirkende kan nævnes:

Peter Steen
Yvonne Ingdal
Ellen Winther Lembourn
Morten Grunwald
Bodil Kjer
Mime Fønss
Jesper Langberg
Ingolf David
Kirsten Rolffes
Hans W. Petersen
Gyda Hansen
Birgit Brüel
Kirsten Walther
Kjeld Jacobsen
Bjørn Puggaard-Müller
Claus Ryskjær

Eksterne links 
 

Danske film fra 1968
Film instrueret af Palle Kjærulff-Schmidt
Jeppe Kaas

Jeppe Kaas (født 23. november 1966) er uddannet musiker (trompetist) fra Rytmisk Musikkonservatorium, og han har medvirket som trompetist på en lang række studiealbum med kendte danske kunstnere siden slutningen af 1980'erne. 

Han har desuden arbejdet som filmkomponist i en årrække, hvilket har indbragt ham tre Robert-priser for årets bedste filmmusik. Og endelig har han også medvirket som skuespiller i en del film og TV-serier.

Jeppe Kaas er søn af afdøde skuespiller og teaterdirektør Preben Kaas og dennes første hustru jordemoder og skuespiller Ulla Steen, og han er halvbror til skuespilleren Nikolaj Lie Kaas.

Udvalgt filmografi

Film 
 En afgrund af frihed (1989)
 Den store badedag (1991)
 Kun en pige (1995)
 Den blå munk (1998)
 Min søsters børn (2001)
 De grønne slagtere (2003)
 Kinamand (2005)
 Fluerne på væggen (2005)
 Dirch (2011)

TV-serier 
 Alle elsker Debbie (1987)
 TAXA (1999) Del 39
 Morten Korch - Ved stillebækken (1999)
 Krøniken (2003-04) Afsnit 11

Filmkomponist 

Spillefilm
 Parterapi (2010)
 Kandidaten (2008)
 Rene hjerter (2007)
 Sprængfarlig bombe (2006)
 Adams æbler (2006)
 Solkongen (2005)
 Forbrydelser (2004)
 De grønne slagtere (2003)
 Små ulykker (2002)
 Anja & Viktor (2001)
 Grev Axel (2001)
 Blinkende lygter (2000)
 Kærlighed ved første hik (1999)

Børnefilm
 Min søsters børn i sneen (2002)
 Min søsters børn i Ægypten (2004)
 Far til fire gi'r aldrig op (2005)
 Tempelriddernes skat (2006)
 Far til fire - i stor stil (2006)
 Tempelriddernes skat II (2007)
 Karlas kabale (2007)
 Tempelriddernes skat III (2008)
 Far til fire - på hjemmebane (2008)
 Karla og Katrine (2009)
 Vølvens forbandelse (2009)
 Far til fire - på japansk (2010)
 Karla og Jonas (2010)
 Far til fire - tilbage til naturen (2011)
 Olsen-banden på dybt vand (2013)

Hædersbevisninger 
 Robertprisen
 årets musik i 2007, sammen med Mikael Simpson for Rene hjerter.
 årets musik i 2009 for Kandidaten, sammen med Jacob Groth for To verdener
 Årets sang i 2012 for Dirch.

Referencer

Eksterne links 
 
 

Skuespillere fra Danmark
Robertprisen for årets musik
Jeppe
Brøndby Kommune

Brøndby Kommune er en københavnsk forstadskommune i Region Hovedstaden. Kommunen består af en række bydele – Brøndbyøster (med Brøndby Nord), Brøndbyvester og Brøndby Strand.

Kommunen er nok mest kendt for sit fodboldhold, som de sidste mange år har ligget pænt både internationalt og nationalt for et dansk hold.

Socialdemokraten Kjeld Rasmussen, der var borgmester i kommunen i 39 år fra 1966 til 2005 og derfor fik øgenavnet "Kong Kjeld", gav i 2005 posten videre til socialdemokraten Ib Terp.

Kommunen gennemførte som den første i Danmark totalt rygeforbud i alle offentlige bygninger.

Ved kommunalvalget 19. november 2013 fik kommunalbestyrelsen socialdemokratisk flertal. Socialdemokraterne sidder således på 10 ud af 19 mandater i kommunalbestyrelsen i valgperioden 2014-2017, og med et mandat til henholdsvis SF og Enhedslisten er der et klart rødt flertal i kommunen.

I forbindelse med kommunalreformen i 2007 forblev kommunen selvstændig.

Politik

Nuværende byråd

Byråd 2018-2022

Borgmestre

Byer

Sogne og kirker 
Brøndby Kommune består af følgende sogne:
 Brøndby Strand Sogn med Brøndby Strand Kirke
 Brøndbyvester Sogn med Brøndbyvester Kirke
 Brøndbyøster Sogn med Brøndbyøster Kirke
 Nygårds Sogn med Nygårdskirken
Alle sognene ligger i Glostrup Provsti.

Transport

Veje 
Kommunen gennemskæres af Motorring 3 (E47/E55), Holbækmotorvejen (primærrute 21) og Køge Bugt Motorvejen (E20/E47/E55).

Jernbane 
Kommunen gennemskæres af jernbanen København-Roskilde, hvor der kører både S-tog og fjerntog, samt jernbanen København-Køge, hvor der kører S-tog. Brøndbyøster Station og Brøndby Strand Station ligger i kommunen.

Folkeskole 
Kommunen har tre folkeskoler med børnehaveklasse til 9. klasse samt én skole, der alene har 10. klasse. De tre folkeskoler er etableret i 2010 ved sammenlægning af de syv skoler, der var før det.

 Brøndbyøster Skole
 Brøndbyvester Skole
 Brøndby Strandskole
 Uddannelsescentret Nygård (10. klasse)

Lokalt erhvervsklima 
I Dansk Industris undersøgelse af "lokalt erhvervsklima" kom Brøndby Kommune i 2013 ind som nummer 61 (af 96). Kommunens bedste kategori var "Kommunale rammevilkår", hvor den var nummer 12, mens scorede dårligst i kategorien "Fysisk planlægning", hvor den var nummer 89.

Noter

Eksterne henvisninger 

 Brøndby Kommunes officielle netsted
 Brøndby Lokalarkiv – Brøndbys historie 
 statistikbanken.dk – Danmarks Statistik

 
Kommuner i Region Hovedstaden
Kommune
Kommuner med Gentofte-status
Kailua

Kailua har flere betydninger:

 Kailua-Kona (Hawaii) – by på øen Hawaii i USA staten Hawaii.

 Kailua (Oahu) – by på øen Oahu i USA staten Hawaii.
Avneknippe

Avneknippe (Cladium) er en planteslægt. Den indeholder følgende arter:

 Hvas Avneknippe (Cladium mariscus)

Planteslægter
Nudansk Ordbog

Nudansk Ordbog (NDO) er en ordbog over nutidigt dansk sprog, som blev udgivet af Politikens Forlag i perioden 1953-2010. Efter 2010 udkommer ordbogen ikke mere på tryk, men en online-udgave bliver vedligeholdt.

Historie 

Med sin to-binds-størrelse, som har været bibeholdt i alle papirudgaverne, indskriver bogen sig som den tredje i en række af mellemstore danskordbøger efter de to forgængere Christian Molbechs Dansk Ordbog (1833, 1859) og Dahl og Hammers Dansk Ordbog for Folket (1914). 

Nudansk Ordbog (NDO) var ligesom det tidligere kæmpeværk Ordbog over det danske Sprog (ODS) filologen Lis Jacobsens idé. Første udgave af NDO kom i 1953 med Lis Jacobsen som ledende redaktør. Tanken var at skabe en let tilgængelig moderne dansk ordbog. ODS (1919-1956) nærmede sig afslutningen, og der var en glimrende mulighed for at vælge fra denne store ordbogs 28 bind, hvad der skulle med i den nye ordbogs to. Udarbejdelsen af den første udgave tog tre år fra planlægning til udgivelse. De to bind blev på i alt 1.050 sider, der indeholdt i alt 40.000 opslagsord med oplysning om bl.a. bøjning, oprindelse og betydning. Som noget særligt i forhold til andre ordbøger blev der indlemmet et stort navnestof i ordbogen med stednavne og personnavne, både fornavne og slægtsnavne. Desuden indoptog værket i større omfang end tidligere ordbøger fremmedord på linje med "danske" ord. Derudover indeholdt ordbogen et afsnit om retskrivningsregler og en sproghistorisk oversigt.

Titlen 

Ordet nudansk var ikke udbredt før 1953, og lanceringen af ordbogen var samtidig en lancering af selve ordet, der hermed vandt frem som betegnelse for moderne dansk, som det tales i dag - hvormed ofte menes dansk efter 1920 (evt. i samme betydning som nydansk. Ordet har dog også eksisteret før denne dato. Lis Jacobsen har således brugt det i sektionsoverskriften "Nydansk og nudansk" i bogen Dansk Sprog fra 1927.

Modtagelse 

Ordbogen blev en gevaldig succes. I de godt 50 år fra førsteudgaven til den sidste papirudgave i 2010 udkom bogen i alt i 20 forskellige primærudgaver suppleret med forskellige specialudgaver og digitale versioner. Ordbogen regnes for den mest anvendte mindre danske ordbog efter Retskrivningsordbogen.

Online-udgave 

Efter 2010-udgivelsen var det ikke længere rentabelt for Politikens Forlag at fortsætte udgivelsen af nye papir-udgaver; forlaget indgik en aftale med virksomheden Ordbogen.com, der siden har tilbudt en opdateret online-udgave af Nudansk Ordbog, som er tilgængelig med en abonnementsaftale.

Kilder

Eksterne henvisninger 

Nudansk Ordbog 1953-2010. Artikel af Christian Becker-Christensen i Danske Studier 2013, s. 66-96.  

Ordbøger
Politikens Forlag
Poul Bjerre

Poul Bjerre (født 15. juni 1924, død 17. december 1997) var en dansk filosof, forfatter og arkitekt. 

Poul Bjerre blev født i Nibe. Familien flyttede senere til Ranum, hvor hans far underviste på seminariet. Under besættelsen deltog Poul aktivt i modstandsbevægelsen i en gruppe ledet af faderen, og han måtte med resten af gruppen gå under jorden i krigens sidste måneder. Efter krigen søgte han som arkitekt at tegne huse som kunne opfylde familiers behov frem for at afspejle tidens æstetik. Det førte til tanker om hvordan lokalsamfund kunne indrettes. Efter en livstruende sygdom i 1955 opgav han arkitektjobbet til fordel for filosofien..

Poul Bjerres interesser omfattede erkendelsesteori, videnskabsteori og samfundsteori. 
Han blev stærkt inspireret af 1800-tallets andelsbevægelse og utopiske socialister. Bjerre beskrev "industrikultur" (i både dens kapitalistiske og marxistiske udgaver) som et utopisk projekt, der anvender en "enten-eller logik" til at fremme dens mål om at maksimere "penge og magt". Han forudså et kommende paradigmeskift, der ville erstatte industrikulturen med en humanistisk og økologisk utopi, der med en teleologisk "optimerings logik" arbejdede hen imod "Det Gode Liv".

Han blev landskendt i 1974 pga. sine planer om at omdanne landsbyen Krejbjerg i Salling, hvor han boede, til et andelssamfund, hvori ejendomme og produktion indgik. Det var tænkt som et videnskabeligt forsøg, der skulle finde løsninger på samfundsproblemer og vise hvordan fremtidens landsbysamfund kunne være. Førsøget, som måtte skrinlægges i 1976, har dog inspireret senere danske økosamfund.

Han modtog Det Danske Akademis Videnskabspris i 1977.

Bibliografi 
 Menneskets Natur, Gyldendal, 1968
 Videnskabens Natur, Gyldendal, 1972 
 Landsbypolitik – Samfundspolitik, Dansk Byplanlaboratorium, 1974
 Andelssamfundet, Gyldendal, 1979 
 Opbrud. Utopisk Humanisme, Gyldendal, 1988 
 Ud af Industrikulturen, Gyldendal, 1994

Litteratur 
 Mod en humanistisk politik: Poul Bjerre, Filosof og arkitekt, Birthe Bech-Jørgensen og Erik Christensen (red.), Aalborg Universitetsforlag, 2000

Referencer

Ekstern henvisning 
 Det gode samfunds filosof – kronik i Politiken om Poul Bjerre fra 6. marts 1998 af Ib Ravn

Filosoffer fra Danmark
Danskere i 1900-tallet
Personer fra Nibe
Dansksprogede forfattere fra Danmark
Storhjerne

Storhjernen (telencephalon, cerebrum) er den største del af hjernen hos mennesket, og hos pattedyr består den af de to hjernehemisfærer. Det er den del af hjernen, der udviklingsmæssigt ligger mest rostralt, dvs. længst fra rygmarven.

Hos pattedyrene er de to hjernehemisfærer forbundet via commisurer og – hos de placentale pattedyr – hjernebjælken (corpus callosum).

Se også 

Hjernen
Balladen om Carl-Henning

Balladen om Carl-Henning er en dansk film fra 1969, skrevet og instrueret af Lene Grønlykke og Sven Grønlykke. Det er en stilfærdig hverdagsfilm fra Sønderjylland om Carl-Henning (Jesper Klein) og hans ven Poul (Paul Hüttel) og deres omgivelser. Carl-Henning er en godmodig, men pjattet ung mand uden situationsfornemmelse. Da han en dag bliver ude af stand til at betale de øl, som han har købt ved det lokale bal, og forsøger at låne af pengekassen på sin arbejdsplads, ender det tragisk.

Medvirkende 
Jesper Klein
Paul Hüttel
Mime Fønss
John Wittig
June Belli
Olaf Ussing
Poul Glargaard
 Carl Bent Kaas Hansen

Eksterne henvisninger 
 

Børne- og ungdomsfilm fra Danmark
Danske film fra 1969
Sort-hvide film fra Danmark
Bodilprisen for bedste danske film
Dansksprogede film
Der kom en soldat

Der kom en soldat er en dansk film fra 1969, skrevet og instrueret af Peer Guldbrandsen efter en ide af Klaus Pagh. Handlingen er løst baseret over H.C. Andersens eventyr Fyrtøjet.

Medvirkende 

 Willy Rathnov
 Hanne Borchsenius
 Poul Bundgaard
 Olaf Ussing
 Karl Stegger
 Ove Sprogøe
 Astrid Villaume
 Inger Bagger
 Karen Marie Løwert
 Bjørn Puggaard-Müller
 Morten Grunwald
 Bertel Lauring
 Paul Hagen
 Klaus Pagh
 Susanne Jagd
 Miskow Makwarth
 Poul Glargaard
 Carl Ottosen

Eksterne henvisninger 
 

Danske film fra 1969
Film baseret på eventyr
Film instrueret af Peer Guldbrandsen